62022CO0561_INF
Определение на Съда (девети състав) от 7 март 2023 г. —Willy Hermann Service
(Дело C‑561/22)
„Преюдициално запитване — Член 99 от Процедурния правилник на Съда — Директива 2013/34/ЕС — Членове 30 и 51 — Публикуване на финансовите отчети — Санкции в случай на непубликуване — Налагане на глоби от граждански съд — Административно производство за събиране на посочените глоби, наложени с влезли в сила актове — Правна уредба, която изключва преразглеждането на тези глоби от административен съд — Сила на пресъдено нещо — Принцип на ефективност — Пропорционалност“
Свобода на установяване — Дружества — Директива 2013/34 — Задължения в областта на финансовите отчети в тежест на някои видове предприятия — Общо задължение за публикуване — Липса — Санкции — Налагане на глоби от граждански съд — Национална правна уредба, която изключва съдебното преразглеждане на тези глоби — Допустимост
(членове 30 и 51 от Директива 2013/34 на Европейския парламент и на Съвета)
(вж. т. 33—37 и 41, както и диспозитива)
Диспозитив
Правото на Съюза трябва да се тълкува в смисъл, че допуска национална правна уредба, която предвижда, че административен съд, който се произнася по събирането на глоби, наложени на дружество и на неговия управител заради непубликуване на годишните счетоводни отчети, е обвързан от влязлото в сила решение на гражданския съд, с което тези глоби са наложени и е определен размерът им с цел да се осигури изпълнението на задълженията, произтичащи от членове 30 и 51 от Директива 2013/34/ЕС на Европейския парламент и на Съвета от 26 юни 2013 година относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета, както тези членове са транспонирани във вътрешното право.